Ուրախացնող էր պատկան մարմինների արագ արձագանքը, սակայն դա նաև տարակուսանք է ծնում. եթե մեկ օրում հնարավոր էր հիմնախնդրի լուծման տարբերակներ գտնել ուրեմն ինչո՞ւ էին այդ մարդկանց ծայրահեղ քայլի մղում: Մանավանդ՝ մայիս ամսին նրանք ահազանգել էին: Մի՞թե հնարավոր չէր ամառային արձակուրդների օրերին կատարել անհրաժեշտ աշխատանքները: Հիմա արդեն պատասխանատուներն իրենք էլ համոզվեցին, որ հնարավոր էր: Ակամա մտածում ես, որ որոշ պաշտոնյաների կա՛մ դուր է գալիս մարդկանց չարչարելը, կա՛մ առանց աղմուկ բարձրացնելու՝ խնդրի էությունը չեն ընկալում: